Tänases "Pöördepunktis"...
Mul polnud enam kunagi lootust oma isa näha.
Mu südames hakkas vohama kibedus nii Jumala kui headuse vastu.
Mu iseenda ja kõige hea vastu, mis mu perest tuli.
LOOTUS
VÕIT
ELU
PÖÖRDEPUNKT
Tere tulemast vaatama "Pöördepunkti"!
Ma ei usu, et see on juhus, et meid vaatad,
vaid midagi imelist on varuks su jaoks.
Tee mulle teene ja mine Twitterisse
ning lisa sinna säuts #TrustingInGod ehk #UsaldanJumalat
Järgmisena lugu paljude koguduste isast Aafrikas.
Piiskop Michael on olnud pastor
ja paljude oma riigi peade ja kirikujuhtide nõuandja.
Külastasin teda hiljuti Nigeerias,
kus ta jagas oma teenistuse kõrghetki ja madalseise,
sh isiklikke tragöödiaid.
Vaata ise.
Tähistame teie 70. juubelit
ja aastakümnete pikkust teenistusaega jumalariigis.
Teid kutsuvad isaks inimesed, keda te isegi ei tunne
ja seda mitte vaid Nigeerias, aga ka rahvusvahelisel tasandil.
Millised on kõige varasemad mälestused
te teenistusaja algusest?
Kui panete silmad kinni, siis mida te näete - kust te alustasite?
Milliseid pilte ja tundeid see esile toob?
Ütleksin nii, et kui alustasime, polnud selles mingit ilu ega kuju.
Polnud mingisugust toredust.
Pidin ikka täie tõsidusega uskuma oma unistustesse ja visioonidesse
ning prohvetlikesse sõnumitesse, mille olin saanud,
mis rääkisid sellest,
kuidas mu teenistus ulatub maailma rahvasteni
ja puudutab suurel hulgal inimesi.
Nähes seda, kus me tol ajal olime, mõtlesin, et see kõik ei saa olla tõsi.
Ma ei näinud mingit võimalust, et see prohveteering võiks täituda.
Kuid nägin aastate jooksul, kuidas Jumal puudutas meid
ja liikus me eludes ning elude läbi.
Jumal näeb juba ette, kuhu asjad välja jõuavad.
Ma ise poleks eales osanud seda näha.
Sest see, mis meil tol ajal oli, polnud piisav, et sellesse uskuda.
Mis siis toitis te visiooni ja tuld?
Ütlete kindlasti, et palve ja Piibli lugemine,
aga kust tuli kogu see inspiratsioon?
Kelle peale või poole te vaatasite,
nõnda nagu täna teie peale vaadatakse?
Jah, ma leidsin oma inspiratsiooni eelkõige palvest,
kuid mul polnud mingit eeskuju enne, kui lugesin Charles Capps'i raamatut.
Ta raamatud räägivad keele ehk sõnade olulisusest.
Lugesin seda raamatut paralleelselt Piibliga ja sain teada,
et Jumal nimetab olematuid asju otsekui need oleks juba olemas.
Ja see andis mulle indu jätkata kogu looga.
Kuid samas näitasin ka teistele Piiblist,
et see, mida teen, on piibellik.
Nii et, Charles Capp'i raamat osutus teile kui pöördepunktiks?
Just nimelt.
Olete täna suurepärases kohas oma elus
ja ma ei tea, kuidas te end 70. aastasena tunnete
mõeldes kõigile neile unistustele ja ambitsioonidele, mis teil on olnud.
Kuid paljud inimesed, kes teid nö väljaspoolt näevad,
peavad teid legendiks, kes on teinud ja saavutanud nii palju.
On te elus ka olnud aegu, kus te ise vaatasite selliselt
osade teiste jumalasulaste või teenistuste peale?
Ja seda mitte vaid Nigeerias,
sest te puutusite kokku ka rahvusvaheliste teenistustega.
Oli teil ka aegu, kus tundsite, et te ei liigu piisavalt kiiresti
või et olete kuidagi maha jäänud?
Olete te üldse kunagi nii tundnud
ja kui olete, siis kuidas te nendega toime tulite?
Kui aus olla, siis üks asi, mida ma pole kunagi teinud,
on see, et ma pole tundnud, et ma peaks võistlema kellegagi.
Tean seda, et kui hakkad tegelema millegagi,
mida Jumal pole andnud sulle teha,
siis pead ise selle nimel võitlema ja langed suure stressi alla.
Kuid ma ei taha võistelda mitte kellegagi.
Tahan püsida sellel rajal, kuhu Jumal on mind pannud,
sest ilma selleta poleks ka Jumala armu
ja see tooks kaasa suure stressi.
Sellises olukorras aga hakatakse valesid asju tegema ja manipuleerima
ja see pole ju see, milleks Jumal on meid loonud.
Nii ei taha ma ka teha seda.
Nii et, kui need asjad ei tule Jumalalt, siis ma ei taha neid.
Olles olnud siin vaid paar päeva, kujunes mul oma pilt teist.
Jõudsin ühele järeldusele, kuid vajan teie abi selles osas.
Te olete töösõltlane!
Olete te?
Jah, ma usun töö tegemisse, sest kui sa ei tööta, siis...
Kuid te olete võitud piiskop.
Jah, võitud küll,
aga ainuüksi võidmine ei tee veel asju sinu eest ära.
Sa pead ka ise tegema oma osa.
Nii näiteks, kui heidan õhtul magama,
aga ei palveta ega loe enne seda Piiblit,
siis olen vaimses mõttes surnud.
Nii et, ma pean tegema neid asju.
Lõpetuseks, piiskop Mike,
päeval, mil kord kohtute oma Päästjaga,
mis on need küsimused, mida Temalt sel päeval küsida tahate?
See on miljoni dollari küsimus!
Ma küsiks Ta käest midagi, mis on mind alati huvitanud:
"Miks Sa otsustasid mind armastada?
Seda isegi siis, kui ma polnud armastust väärt.
Seda kuni selleni välja, et andsid oma elu mu eest
ja andestasid mulle kõik mu patud.
Ma polnud väärt Su armu, mistõttu miks Sa seda kõike tegid?"
See on see, mida ma tahan teada.
"Miks Sa ohverdasid end nii minu kui kogu maailma eest?"
Sest need, kes põrgusse lähevad,
ei lähe sinna mitte seetõttu, et neid sinna saadetakse,
vaid seetõttu, et nad on hüljanud Jumala armuanni.
Jumal ei saada kedagi põrgusse vaid nende pattude tõttu,
vaid seetõttu, et nad pole valmis võtma vastu Tema armuandi.
"Ehk siis, miks Sa, Jeesus, mind armastasid,
sõltumata, et olin selline nagu olin?"
Iga au eest, millest osa saame, tuleb tõesti maksta oma hinda.
Kuid nüüd on aeg ammutada tarkust Holly kaudu,
kes jagab õppetunni ühe Piibli tegelase kohta.
Tänan!
Kujutad sa ette,
et astud iga päev häbitundes oma uksest välja?
Kuhu iganes ka lähed, sulle näidatakse näpuga
ja naerdakse su üle.
Sinust sosistatakse ja sind räägitakse taga.
Just selline oli eeldavasti Gomeri elu.
Gomer polnud mingi piiblikangelane!
Ta oli hoopis prostituut ja ühiskonna heidik.
Kuid Jumal andis talle sellest hoolimata armastava abikaasa,
kelle nimi tähendab sõna otseses mõttes päästet.
Gomar eeldavasti ei uskunud, et ta väärib oma meest,
mistõttu ta vahetas oma armastava kodu
maailma räpasuse vastu.
Ehk mõtled sinagi, et su minevik ja ebatäiuslikkus
ei võimalda sul olla väärt Jumala õnnistusi,
mistõttu sa pöördud muudkui tagasi asjade juurde, mis hävitavad su elu.
Kuid ma olen siin, et öelda sulle -
vahet pole, milliseid saladusi varjad või kui metsas omadega oled -
Jumal võib õnnistada sind viisidel, mida sa ei oska ettegi kujutada.
2. Korintlastele 12:9 ütleb, et Jumala armust on meile küll,
kuna Tema vägi saab tugevaks me nõtrustes.
Seega, kui Jumal annab sulle midagi, mida sa arvad, et sa ei vääri,
võta see siiski vastu
ja lase minna kõigel, mis ei vääri sind.
Järgmisena lugu Jamaica abielupaarist,
kes tegutseb selle nimel, et muuta oma maa noorte elusid.
Saa osa nende kirest peale väikest pausi.
PÖÖRDEPUNKT
Piibel ütleb, et Jumala vaim tunnistab ühes meie vaimuga,
et me oleme Jumala lapsed.
Minnes läbi elu, pea alati meeles, et Jumal, su Isa, on alati sinuga,
et armastada, kaitsta ja õpetada sind.
Võta aega, et õppida tundma oma taevast Isa,
sest Ta igatseb jagada sinuga oma armastust.
Tere tulemast tagasi!
Jamaicas on ühed kaunimad vaated kogu maailmas
ja see on ka üks turistide lemmikpaiku.
Ometi varjutab seda ilusat maad üks tume saladus.
Noorte seas tehtavate enesetappude arv
on läbi aegade kõrgeim.
Tundes muret oma noorte pärast,
käivitasid Donovan ja Faith Thomas "Vali elu" liikumise.
Nad on täna meiega Skype'i vahendusel.
Aitäh, et olete täna meiega!
Aitäh, et kutsusite! - Tore olla koos teiega.
Dr. Donovan, ma tean,
et olete viinud selles vallas läbi laiaulatusliku uuringu,
nii et, te pole vaid pädev teoloogilistes küsimustes,
aga ka enesetapu kalduvusi puudutavates küsimustes.
Miks te otsustasite just seda teemat uurida?
Ma töötasin 30 aastat organisatsioonis "Noored Kristusele"
ja püüdsin alati leida viise, kuidas aidata teismelisi.
Vaatlesin ühes oma uurimustöös Jamaica riskinoori
ja koguduste reageeringuid nende suhtes.
Olin väga üllatunud, kui avastasin, et üks Jamaica neljast noorest
on kaalunud tõsiselt enesetappu.
Olles kristlasest noortetöö tegija tajusin, et peame leidma lahendused.
Nii asusingi sellele teekonnale, et neid lahendusi leida
ja aidata noori, kes selle teemaga maadlevad.
Tavaliselt räägitakse Jamaica probleemidest
narkootikumide, hooruse või mõne muu teemaga seoses,
kuid milles peituvad siis need juured, et noored tahavad teha enesetappu?
Uurimustöö näitas, et 61% me noortest
on mõelnud enesetapule.
Ühe teise organisatsiooni uuring näitas,
et 20% me noortest on üritanud teha enesetappu.
See kõik on seotud lootusetusega, konfliktidega vanematega,
majandusraskustega
ja erinevate kuritarvitamistega.
Ja kohe kindlasti ka depressiooniga.
Depressioon on tegelikult üks peamisi enesetapu põhjuseid
üle kogu maailma - nii noorte kui täiskasvanute seas.
Las ma küsida teilt midagi.
Ma eeldan, et tegu on noortega väljaspool kogudust,
sest koguduse noortel läheb kindlasti hästi?
See ei pruugi alati olla nii, et noored vaid väljaspool kogudust,
kuigi enamjaolt see nii on.
Kuid uskuge või mitte,
aga ka osa kristlastest noori ja täiskasvanuid
maadlevad depressiooniga.
Nii et, see ei puuduta alati vaid väljaspool kogudust inimesi.
Milliseid edulugusid on teil siiani jagada?
Me organisatsioon on eksisteerinud 7. aastat
ja me oleme nii tänulikud Jumalale,
et ükski inimene, kes on me juures nõustamisel käinud,
pole enam oma elu kallale tikkunud.
Oleme näinud, kuidas paljud elud on muutunud.
Me usume biopsühhosotsiaalsesse vaimulikku mudelisse,
mida kasutada enesetappude ennetamiseks.
Nii ammutame oma teadmisi ja tarkust nii psühhiaatritelt,
psühhoteraapiast, palvest ja Jumalalt,
et tegeleda inimeste probleemidega
ja me oleme näinud väga häid tulemusi selles vallas.
Kuidas olete tegelenud selle nö tabuteemaga,
et kui sooritad enesetapu, lähed otsemaid põrgusse?
Saab üldse selles osas midagi ette võtta?
Tegu on kahtlemata tabuteemaga,
kuid oleme püüdnud selles vallas inimestega tegeleda.
Olen kirjutanud sellest ka oma raamatus:
"Silmitsi enesetapuga - aidates riskinoori".
Me vaatame teatud näiteid Piiblist ja küsime,
kas inimesed, kes end ära tapavad,
lähevad põrgusse või taevasse?
Nii vaatleme erinevaid arusaamu ja maailmavaateid.
Katkestaksin teid korra.
Te olete pädev ka teoloogia vallas, mistõttu tahan küsida,
kas enesetapu sooritaja läheb põrgusse?
Ma ei taha lugeda seda te raamatust,
vaid saada sellele vastuse kohe praegu.
Kui inimesel on ehe suhe Jeesuse Kristusega,
siis enesetapp ei takista teda pääsemast taevasse.
Julgen väita, et enesetapp ei ole andestamatu patt.
Nii et, kui Jeesus suri kõigi maailma pattude eest,
kätkes see endas ka enesetappe.
Samas on ka selliseid inimesi, kelle elu oli nii kohutav,
et nad sooritasid enesetapu.
Kuid enne siit ilmast lahkumist,
kui kogu nö suremise protsess oli juba käivitunud,
palusid nad Jumalalt siiski andeks.
Ometi nad surid, sest protsess oli juba käivitunud.
Mäletan ühte noort naist, kes helistas meile üks päev
ja ütles, et ta on võtnud sisse suure portsu tablette.
Samas aga muutis ta meelt ega tahtnud surra.
Ma sain sekkuda kogu olukorda, nii et naise õde viis ta ruttu haiglasse
ja see noor naine jäi elama.
Samas aga, isegi, kui inimesed muudavad meelt,
võivad nad siiski surra, sest surmaprotsess on juba käivitunud
Mida te ütleks kellelegi, kes kas kaalub enesetappu
või kes tunneb kedagi, kes kaalub enesetappu?
Mida te neile ütleks?
Tahaks öelda kõigile, et on siiski lootust.
Kui pime ja raske ka kõik ei tunduks - on siiski erinevaid võimalusi.
Nii et, kui kaalud enesetappu, leia endale keegi, kellega rääkida.
Jaga oma valu ja seda, mis sinuga toimub.
Kui hoiad ehk praegu relva käes, palun sul selle käest panna
ja öelda sulle,
et enesetapp põhjustab rohkem probleeme,
mitte ei too lahendusi.
Nii et mõtle oma igavese saatuse peale.
Kui tead kedagi, kes on enesetapu kalduvustega,
sirutu temani ja paku talle abi.
Näita üles muret ja hoolimist, olles olemas selle inimese jaoks.
See pole koht, kus kohut või hukka mõista
või liiga palju küsimusi esitada.
See on aeg olla olemas teise jaoks ja mitte lasta teda silmist.
Sina oled see abi,
mida see inimene keset oma pimedust vajab,
et otsustada elu kasuks.
Suur tänu teile, et olite koos meiega "Pöördepunktis".
Aitäh selle võimaluse eest! - Õnnistusi teile!
Peale pausi lugu noorest naisest,
kes kohtas üht võõrast, kes tegi talle elumuutva pakkumise.
Kuulsin naise häält ütlemas: "Nõnda ütleb sulle Issand!
Ma panen su ette täna kaks teed, millest sa saad valida vaid ühe."
PÖÖRDEPUNKT
Sest nagu maa toob esile oma kasvud ja aed laseb võrsuda oma külvi,
nõnda laseb ka Issand Jumal võrsuda õigust ja kiitust
kõigi rahvaste ees. Jesaja 61:11
Tere tulemast tagasi!
Kui sul oleks valida, kas omada kuulsust ja rikkust
või suhet Jumalaga,
siis kumma sa valiks?
Järgmise loo naine pidi ka vastama sellele küsimusele.
Vaata, mille kasuks ta otsustas.
Mu südames toimus midagi sel päeval ja ma mõistsin, et ta ei tule tagasi;
et ma ei näe oma isa enam kunagi.
Christine'i isa suri, kui tüdruk oli alles väike.
See hakkas kasvatama üht suurt kibedusejuurt mu südames.
Seda nii Jumala kui headuse vastu.
Iseenda vastu
ja kõige hea vastu, mis mu perest pärines.
Christine'i ema viis lapsi alati kirikusse,
kuid tüdruku kibestumine Jumala suhtes kasvas üha enam.
Mu sees möllas kui üks tornaado
ja mind valitses orvu tunne, kuna mul polnud isa.
Üks, mis tüdrukul oli, oli imeilus lauluhääl.
Hakkasin koguduses esimest korda laulma,
kui olin 9aastane.
Tegu oli koguduse lasteteenistusega, kus haarasin mikrofoni järele
ja korraga oli mu hing kui müüdud sellele.
Christine hakkas otsima oma identiteeti
läbi suhete noormeestega.
Ma armusin ühte kutti, kes kinkis mulle kogu oma tähelepanu
ja ma olin täiesti valmis nö sulanduma tema olemusse.
Tal piisas vaid midagi öelda ja ma tegin seda.
Nende suhe kestis mitu aastat,
kuid lõppes valusa lahkuminekuga peale seda, kui Christine ülikooli läks.
See oli aeg,
kus Jumala süüdistamine mu isa ära võtmise pärast
võttis ikka kohe täiega maad.
Kui vaid Jumal poleks võtnud mu isa,
poleks ma iialgi sattunud sellisesse olukorda
ega kohanud seda kutti
ega kolinud sinna linna.
Mitte midagi sellest poleks juhtunud ja mu süda poleks murtud.
Kui vaid...
Christine oli selleks ajaks juba tuntud soololaulja
ja juhtis ka koguduses ülistust.
Kuid seda kõike valedel motiividel.
Jumal oli andnud mulle anni,
et puudutada inimeste südameid läbi muusika.
Mina aga kasutasin seda andi ära,
esitades laval igasugu muusikat - oli see siis kristlik või mitte.
Oli seal siis Jeesus selle keskpunktiks, või siis hoopis armastus ja iha.
Vahet polnud!
Peaasi, et sain olla mikker käes laval, saades inimestelt aplausi.
Christine'i jaoks oli see potentsiaalseks hüppelauaks
saada poplauljaks.
Nädalalõppudel veetsin aega oma kristlastest sõpradega
ja olin ülistusjuht, kellena kõik mind teadsid.
Nädala sees aga hakkasin külastama baare
või tantsuklubisid,
või lävides isegi ateistide klubiga,
seades kahtluse alla Jumala olemasolu,
kellest olin kuulnud kogu oma elu.
Tahtsin mässumeelselt tõestada Jumalale,
et Tal pole mingit kontrolli mu üle.
Christine pälvis muusikaprodutsentide ja plaadifirmade tähelepanu,
kuid see jättis ta seesmiselt külmaks.
Olin endiselt ilma isata tüdruk, kes ei kuulunud mitte kuhugile.
Aastate möödudes muutus topeltelu elamine liiga paljuks,
kuniks Christine palus ühel õhtul, et Jumal tõestaks ennast talle.
Ütlesin: "Hääkene küll, Jumal!
Kui Sa tõesti oled ehe ja olemas
ning armastad mind selliselt nagu Piibel seda väidab,
siis Sul on kuni tänase keskööni aega seda mulle tõestada.
Ja kui Sa seda ei tee, siis Sind kas pole olemas
või kui oled, siis Sa lihtsalt ei hooli minust."
Christine läks samal õhtul ülistusmeeskonna liikmetega
õhtusöögile.
Ta palvetas neist ühega õhtu lõpus, kuniks kuulis samme.
Kuulsin ühe naise häält ütlemas: "Nõnda ütleb sulle Issand:
Täna õhtul sean su ette kaks teed, millest saad valida vaid ühe.
Esimene neist on minu tee,
mis kätkeb endas minu südant ja tahet sinu suhtes.
Kui selle valid, ei saa see olema kerge
ja ma pean tegutsema su südame kallal,
tehes selle taas terveks.
Aga ma teen su terveks ja olen alati koos sinuga,
sest ma olen su Isa ja sina oled mu laps,
keda ma armastan."
Christine oli hämmingus, aga kuulas edasi.
"Ja siis on see teine tee,
mis on su enda südame tee.
Kui selle valid,
saad sa osa kuulsusest, mille järele nii väga igatsed
ja sul saab olema rikkust ning raha
ja miljonid inimesed üle maailma saavad tundma sind.
Paljud imetlevad sind.
Kuid valides selle tee,
ei tule minu ligiolu sinuga sinna kaasa."
Christine teadis, millist valikut teha.
Sel päeval sai mulle täiega selgeks,
et ma vajan Jumalat, et elada oma elu.
Ma vajan Jumalat, et kogeda rahu.
Ma valisin Jeesuse, parandades kogu südamest meelt
ja paludes andeks iga kohutava patu, mille olin korda saatnud.
Jumal kasutas seda naist, et öelda mulle:
"Jah, ma olen ehe ja jah, ma olen olemas
ja ma armastan sind ning mul on plaanid su elu suhtes."
Christine andis oma elu üle Jeesusele
ega ole vaadanud tagasi sellest ajast saati.
Tal ja ta abikaasa Carlosel on täna muusikateenistus
ja Christine on tuntud kaasaegse kristliku muusika artist.
Olin murtud ja katki, kuid Jumal tervendas mu.
Ta lõi mind taas uueks.
Kõik Tema tõotused on täitunud mu elus.
Piibel ütleb, et Ta koputab me südame ukse taga ja ootab.
Kui avad oma südame Talle, siis Ta tuleb sisse
ja istub ning "õhtustab" koos sinuga,
näidates sulle teed, mida mööda minna.
Jumal kõnetab sind sõltumata olukordadest.
Ta tõmbab sind välja pimedusest oma valguse kätte,
igatsedes ilmutada sulle oma armastust.
Otsusta, keda sa teenid.
Me elu on sõltuv Jumalast.
Temas ma elan ja liigun ja Temas peitub kogu mu olemus.
Kuidas aga on lood sinuga?
Ka sina võid kogeda seda sama vabadust,
mida nii mina kui paljud kogevad,
omades Teda oma elus.
See saab alguse lihtsast palvest,
mille kaudu kutsuda Jeesus oma südamesse,
nii et palume üheskoos.
Issand Jeesus,
tule mu ellu täna.
Ma tunnistan, et ilma Sinuta pole mul mingit tulevikku
ja ilma Sinuta olen ma tühi.
Ma usun, et Sa surid mu pattude eest ja tõusid taas surnuist,
oodates, et ma võtaks Su vastu.
Tule mu südamesse, koju, perre ja tulevikku juba täna.
Ma tervitan sind kogu oma südamest ja tänan Sind, et surid mu eest.
Aamen.
Me saade on peagi lõppemas.
Ära unusta panna oma säutsu me Twitteri lehele.
Samas aga ka usalda Jumalat kõige täiega.
Usu mind, Ta ei vea sind alt!
Saadet jääb lõpetama Christine'i laul.
Kõike head ja Jumala õnnistusi!
Me seisame hämmingus
Su vankumatu armastuse ees
Mis on katnud meid
Me seisame imetluses
Sinu tervendava armu ees, mille eest me ei saa tasuda Sulle
Jeesus, selle maailma ime
Me armastame Sind
Päästja, Jumala Poeg, ole kõrgeks tõstetud
Ole kõrgeks tõstetud
Me südamed kummarduvad Su ligiolus, Issand
Me oleme võitjad
Me käed on tõstetud kõrgele, et kuulutada Su Sõna
Oled imeline
Jeesus, maailma ime me armastame sind
Tõlge: Anne-Ly Raukas